stanford-oval/wikipedia huggingface dataset:
בית הספר המקצועי היהודי מסדה בדרמשטאדט
דמויות חשובות > שמואל מילק בטליון

שמואל בטליון היה המייסד והמנהל של בית הספר מסדה.
שמואל מילק בטליון נולד ב-22 בספטמבר 1918 בסטרי, בנם של נתן בטליון-לברספלד ופאני הנפלד. הוא סיים את בית הספר התיכון ב-1937 ובאותו זמן הצטרף לבית"ר. הוא נרשם ללימודי משפטים באוניברסיטת לבוב, אבל נמלט לרוסיה לקראת סוף 1939, זמן קצר אחרי שקרא את ספרו של היטלר "מיין קמפף". הוא הלך ברגל עד פרם, שם נשאר כמה שנים. בפרם עבד כשרברב, ומאוחר יותר נעשה מנהל תחנה בסובחוז. הוא נאסר פעמיים בגין ציונות; הוא שוחרר אחרי שהסכים לרגל אחר הפועלים וחבריו עבור הנ.ק.וו.ד., אבל לאחר שחרורו הוא ארגן לעצמו ניירות מזויפים שבהם הזדהה כמתאגרף מקצועי. כדי הימנע מהקרב הראשון הוא ברח לסראטוב. שם הצליח, בעזרת מכר משותף, להתאחד עם אחותו הלן. שם גם פגש בסופי אוסר, שלה נישא ב-8 במאי 1945. בני הזוג עזבו את סראטוב כמה חודשים אחרי כן ונסעו דרך פולין לגרמניה. בסוף 1945 חצו בטליון וקבוצה של חברים, מוסווים כחיילים רוסים, למערב ברלין ברכב של קצינים, בטענם שהם בפעילות חשאית לילית. הוא נסע להנובר ומשם המשיך למחנות העקורים באשווגה. שם הוא נעשה קצין ב-UNRAA‏ (United Nations Relief and Rehabilitation Administration) ועזר בארגון כמה מחנות עקורים חדשים. הוא חי עם אשתו עד אוקטובר 1946 בהסיש ליכטנאו (Hessisch Lichtenau). שם התחיל לתכנן את הקמת בית הספר, ובמאי 1947 מונה לתפקיד מנהל בית הספר המקצועי היהודי בדרמשטאדט, משרה שאותה מילא עד סגירת בית הספר ב-1948. בטליון נעשה סוחר עצמאי. לזוג היו שני ילדים: לאה דרור-בטליון ונתן בטליון. המשפחה עברה לפרנקפורט בסוף 1950. שמואל בטליון נפטר בפרנקפורט בשנת 2000.
דמויות חשובות > משה מורדכלביץ

משה מורדכלביץ היה מדריך בבית הספר ולימד עברית, פילוסופיה יהודית, התעמלות ויסודות של האידאולוגיה הציונית ושל בית"ר.
הוא נולד ב-18 בפברואר 1920 בקובנה שבליטא, בן לשרה ברוידא ואייסיג מורדכלביץ. הצטרף לתנועת בית"ר כבר ב-1937, כשסיים את בית הספר התיכון. ב-1939 גויס לצבא הליטאי, שהתפרק מהר מאוד ב-1940 אחרי הפלישה הרוסית. עם כיבוש ליטא ב-22 ביוני 1941 הקימו הגרמנים ליהודים גטאות. שני אחיו של מורדכלביץ, יעקב וזיסל, נורו בגטו קובנה ב-1943, ורק משה הצליח להימלט. הוא עבד בעבודת כפייה ברוסיה עד 1945, ואז חזר לפולין ב-1946 ומשם המשיך לגרמניה. משה היה מאוד פעיל בתנועת בית"ר ופגש בשמואל בטליון בכנס של בית"ר. הוא היה למדריך בבית הספר מסדה בגברזה ואסרבורג (Gabersee Wasserburg). מורדכלביץ ניהל כבר את קיבוץ הרצוג במחנה העקורים בהסיש-ליכטנאו. הוא הגיע לדרמשטאדט ב-1947 וחי בקיבוץ. במשך היום הוא שמע, לעיתים קרובות, הרצאות באוניברסיטה כשומע חופשי ולימד בערב. באפריל 1948 היה משה הראשון שעזב את בית הספר כדי להצטרף לאצ"ל. הוא הצהיר שהוא עלה על האנייה "טטי" במרסיי, והגיע לתל אביב ב-15 במאי 1948. בתחילה גויס לפלוגה של האצ"ל, אבל לאחר פרשת האנייה "אלטלנה" פורקו גם "ההגנה" וגם האצ"ל, ובמקומם הוקם צבא הגנה לישראל. מורדכלביץ לחם במסגרתו עד סוף מלחמת העצמאות. הוא שוחרר ב-1949. הוא נישא למרים קלמוס ב-8 בנובמבר 1949 והיה אב לשתי בנות. אחרי מות אשתו ב-1980 הוא נשא לאישה את פאלה מינקוביץ ב-1981, והיגר איתה לקנדה. משה מורדכלביץ נפטר בספטמבר 2011.
התערוכה

לאה דרור-בטליון ערכה מחקר מקיף על אביה שמואל מילק בטליון ועל בית הספר המקצועי מסדה בדרמשטאדט. תוצאת מחקר זה היא תערוכה על בית הספר שנערכה בשיתוף פעולה עם רנאטה דרסן (Renate Dreesen) ותלמידים מבית הספר היינריך-עמנואל-מרק (Heinrich-Emanuel-Merck) בדרמשטאדט ובחסותה של אוניברסיטת חיפה ומכון בוצריוס לחקר החברה וההיסטוריה הגרמנית בת זמננו.
התערוכה הוצגה בדרמשטאדט בשנת 2011. ובאוניברסיטת פרידריך שילר בינה. התערוכה עתידה להיות מוצגת במקומות אחרים בגרמניה ובישראל.
הערות שוליים

↑  Befreiung, Besatzung, Neubeginn - Tagebuch des Darmstädter Regierungspräsidenten 1945-1948, München 1987, p.313 (בגרמנית).
↑  "Das neue Heim der RGB-Bauamtsleitung Jakob-Sprenger Haus, in: Darmstaedter Tageblatt, December 1, 1937, וכן "Jakob-Sprenger-Haus", in: Hessische Landeszeitung December 1, 1937. (בגרמנית)
↑  "Erste jüdische Fachschule", in: Darmstädter Echo September 13, 1947. (בגרמנית)
↑  "Erste Jüdische Berufsfachschule", in: Darmstädter Echo, December 9, 1947 (בגרמנית)
↑  Frankfurter Rundschau, January 28, 2011 (בגרמנית)
↑  "Ausstellung über die Jüdische Berufsfachschule Masada", on IsraelMagazin.de, November 3, 2011 (בגרמנית)
| --- | --- |
בקרת זהויות :  NLI: 987007576883105171 
תחנת הרכבת מיין-נקאר בדרמשטאדט
פתיחת התערוכה בדרמשטאדט
ג'ובאני ד'אמברוג'ו

| --- | --- |
 לידה:  1345 כנראה איטליה 
 תקופת הפעילות:  1366–1412 (כ־46 שנים) 
 תחום יצירה:  פיסול, אדריכלות 
 זרם באמנות:  רנסאנס מוקדם 
 יצירות ידועות:  סנטה מריה דל פיורה, שער המנדרולה, Tomb of Cardinal Philippe d'Alençon, תבליט סגולת ראיית ארוכת טווח 
 צאצאים:  לורנצו די ג'ובאני  ד'אמברוג'ו 
 
ג'ובאני ד'אמברוג'ו (באיטלקית: Giovanni d'Ambrogio;‏ 1382 – 1418) היה פסל ואדריכל איטלקי.
ד'אמברוג'ו היה פסל רנסאנס מוקדם בפירנצה בעל השפעה ישירה על דונטלו ונני די בנקו אליהם חבר בעיצוב והקמת שער המנדרולה של  סנטה מריה דל פיורה.
ד'אמברוג'ו עבד גם בסנטה מריה אין טרסטוורה ברומא.
גלריה

הבשורה למרים  במוזיאון הדואומו
תבליט סגולת ראיית ארוכת טווח בלוג'ה דה לנזי בכיכר הסיניוריה.
שער המנדרולה
מצבת קרדינל  בסנטה מריה אין טרסטוורה
ברואה סטארה זאגורה

ברואה סטארה זאגורה (בבולגרית: PFC Beroe Stara Zagora) הוא מועדון כדורגל בולגרי מהעיר סטארה זאגורה, המשחקת בליגת העל הבולגרית.
היסטוריה

המועדון נוסד ב 1916 כמועדון ספורט. רק בשנת 1959 נוסדה מחלקת הכדורגל של המועדון. המועדון שיחק בליגת העל הבולגרית במשך 10 שנים מעונת 1960/1961 ועד עונת 1969/1970. בשנת 1968 הגיע בפעם הראשונה לגמר הגביע הבולגרי והפסיד לקבוצת ספרטק סופיה. בסוף עונת 1969/1970 הגיע למקום האחרון בליגה וירד לליגה השנייה. המועדון שיחק עונה אחת בליגה השנייה וחזר לליגה הראשונה.
המועדון שיחק בליגה הראשונה במשך 3 שנים מעונת 1971/1972 ועד עונת 1973/1974 . בעונת 1971/1972 הגיע למקום השלישי בליגה והעפיל בפעם הראשונה לגביע אופ"א בעונת 1972/1973. בסיבוב הראשון שיחק נגד קבוצת אוסטריה וינה. במשחק הבית הביס המועדון את הקבוצה האוסטרית 0–7 ובמשחק החוץ ניצח 1–3. בסיבוב השני ניצח את קבוצת בודפשט הונבד מהונגריה. בשמינית הגמר הפסיד לקבוצת OFK בלגרד והודח מהטורניר. בשנת 1973 הגיע בפעם השנייה לגמר הגביע הבולגרי והפסיד לקבוצת צסק"א סופיה. בעונת 1973/1974 שיחק בפעם הראשונה בגביע אירופה למחזיקות גביע. בסיבוב הראשון ניצח את קבוצת פולה אש מלוקסמבורג. בשמינית הגמר ניצח את קבוצת אתלטיק בילבאו מספרד. ברבע הגמר הפסיד לקבוצת פ.צ. מגדבורג מגרמניה והודח מהטורניר.
המועדון שיחק עונה אחת בליגה השנייה וחזר לליגה הראשונה. המועדון שיחק בליגה הראשונה במשך 7 שנים מעונת 1975/1976 ועד עונת 1981/1982. בשנים 1979, 1980 הגיע לגמר הגביע הבולגרי והפסיד לקבוצת לבסקי סופיה. בעונת 1979/1980 שיחק בפעם השנייה בגביע אירופה למחזיקות גביע. בסיבוב הראשון ניצח את קבוצת ארקה גדיניה מפולין. בשמינית הגמר הפסיד לקבוצת יובנטוס מאיטליה והודח מהטורניר. בעונת 1980/1981 שיחק בפעם השנייה בגביע אופ"א. בסיבוב הראשון ניצח את קבוצת פנרבחצ'ה מטורקיה. בסיבוב השני הפסיד לקבוצת רדניצ'קי ניש מסרביה והודח מהטורניר.
המועדון שיחק עונה אחת בליגה השנייה וחזר לליגה הראשונה. המועדון שיחק בליגה הראשונה במשך 12 שנים מעונת 1983/1984 ועד עונת 1994/1995. בעונת 1985/1986 זכה המועדון בתואר האליפות היחיד עד כה והעפיל בעונת 1986/1987 בפעם היחידה לגביע אירופה לאלופות. בסיבוב הראשון הפסיד לקבוצת דינמו קייב מאוקראינה והודח מהטורניר.
המועדון שיחק לסירוגין בליגה השנייה ובליגה הראשונה עד עונת 2009/2010. המועדון משחק בליגת העל הבולגרית ברציפות מעונת 2009/2010. בעונת 2009/2010 זכה בפעם הראשונה בגביע הבולגרי והגיע לגמר הסופרקאפ הבולגרי והפסיד לקבוצת ליטקס לובץ'. בעונת 2010/2011 שיחק בפעם הראשונה בליגה האירופית. בסיבוב המוקדמות השלישי הפסיד לקבוצת ראפיד וינה מאוסטריה והודח מהטורניר. בעונת 2012/2013 זכה בפעם השנייה בגביע הבולגרי וזכה בפעם היחידה בסופרקאפ הבולגרי לאחר שניצח את קבוצת לודוגורץ ראזגרד. בעונת 2013/2014 שיחק בפעם השנייה בליגה האירופית. בסיבוב המוקדמות השני הפסיד לקבוצת הפועל תל אביב והודח מהטורניר.
בעונת 2015/2016 הקבוצה שיחקה במוקדמות הליגה האירופית. בסיבוב המוקדמות הראשון ניצחה את קבוצת אטלנטס מליטא. בסיבוב המוקדמות השני הפסידה לקבוצת ברונדבי והודחה מהטורניר.
תארים

אליפות בולגריה: (1)
(1986)
הגביע הבולגרי: (2)
(2010, 2013)
הסופרקאפ הבולגרי: (1)
(2013)
הישגים באירופה

גביע אופ"א :
שמינית גמר (1): 1972/1973
גביע אירופה למחזיקות גביע :
רבע גמר (1): 1973/1974
שמינית גמר (1): 1979/1980
שחקנים בולטים

בולגריה איבקו גנצ'ב
בולגריה ג'ושו גינצ'ב
בולגריה איבו איבנוב
בולגריה דנאיל מיטב
בולגריה סטפן ניידנוב
בולגריה וסלין פנב
בולגריה פטקו פטקוב
בולגריה פטאר זקוב
בולגריה סלאבי זקוב
בן גורדון

| --- | --- |

 לידה:  4 באפריל 1983 (בן 41) לונדון, הממלכה המאוחדת 
 עמדה:  רכז, קלע
 גובה:  1.91 מטר
 מספר:  7
 מכללה:  אוניברסיטת קונטיקט
 דראפט:  בחירה מספר 3, 2004 שיקגו בולס
 קבוצות כשחקן
 2004 - 2009   2009 - 2012   2012 - 2013   2014 - 2015   2017:  שיקגו בולס   דטרויט פיסטונס   שארלוט בובקאטס   אורלנדו מג'יק   טקסס לג'נדס
 הישגים כשחקן
 השחקן השישי של העונה (2005)   חמישיית הרוקיז של העונה (2005)   זכייה באליפות ליגת המכללות (2004)
 
גורדון במדי שיקגו בולס בעונת 2008/2009
בנג'מין "בן" גורדון (באנגלית: Benjamin "Ben" Gordon; נולד ב-4 באפריל 1983) הוא כדורסלן בריטי-אמריקאי המשחק בעמדות הרכז והקלע בליגת ה-NBA ובנבחרת בריטניה. בעברו שיחק גורדון בשיקגו בולס והוא השחקן בעל מספר השלשות השני בגובהו בתולדותיה, אחרי קירק היינריך. הוא זכה בפרס השחקן השישי של העונה ב-NBA ב-2005.
ראשית חייו

בן גורדון נולד בלונדון שבאנגליה להורים שהיגרו מג'מייקה. משפחתו עברה להתגורר בארצות הברית זמן קצר לאחר הולדתו, והוא גדל במונט ורנון שבניו יורק. במונט ורנון שיחק גורדון כדורסל במסגרת קבוצת התיכון שכונתה "אבירי מונט ורנון", והוביל את הקבוצה לזכייה באליפות מדינת ניו יורק ובאליפות הפדרציה שלה בשנת 2000. בתקופתו בקבוצה נבחר גורדון לאחד מ-40 שחקני השנה הראשונה המצטיינים בתיכוני ארצות הברית ולנבחרת העונה של מדינת ניו יורק.
לאחר סיום לימודיו בתיכון קיבל גורדון הצעה מאוניברסיטת סיטון הול להצטרף לקבוצת הכדורסל שלה, אך לבסוף בחר בהצטרפות לאוניברסיטת קונטיקט. בעונתו הראשונה באוניברסיטת קונטיקט הוא דורג שני בקבוצה בקליעות עם ממוצע של 12.6 נקודות למשחק, על אף שהיה שחקן מחליף במשך מרבית העונה. הרגע המפורסם ביותר שלו כפרשמן היה קליעת שלשת ניצחון בסיום המשחק מול אוניברסיטת וילאנובה.
בעונתו השנייה באוניברסיטה השתפר גורדון במידה רבה, כאשר קלע בממוצע של 19.5 נקודות למשחק שהיה הגבוה ביותר בקבוצתו. הוא דורג במקום ה-50 בקליעת נקודות בין כל שחקני המכללות בארצות הברית. הוא אף הוביל את קבוצתו במספר האסיסטים הכולל עם 156 כאלו. בעקבות יכולתו הטובה הוא נכלל בחמישיית העונה של ההתאחדות הצפון-מזרחית (Big East) במסגרתה שיחקה נבחרת האוניברסיטה.
בשנתו השלישית בקונטיקט, ב-2004, הגיע גורדון שוב למקום הראשון בקבוצתו ולמקום ה-50 בארצות הברית כולה עם ממוצע של 20.5 נקודות למשחק, בנוסף לממוצעים של 4.7 ריבאונדים ו-4.5 אסיסטים. הוא קלע באותה עונה 103 שלשות, שהיוו את הכמות השנייה-בגובהה לעונה אחת בתולדות אוניברסיטת קונטיקט. הוא נבחר באותה שנה לשחקן המצטיין של ההתאחדות האזורית. יחד עם אמקה אוקפור, הוביל גורדון את קונטיקט לזכייה בטורניר אליפות המכללות, כאשר היה הקולע המוביל בטורניר עם 127 נקודות בסך הכול.
קריירה ב-NBA

לאחר שלוש שנים באוניברסיטת קונטיקט החליט גורדון להירשם לדראפט ה-NBA ב-2004. הוא נבחר על ידי קבוצת שיקגו בולס במקום השלישי הכללי, שהיה גבוה בהרבה מהמיקום בו ציפה להיבחר, בעוד שחברו לקבוצה באוניברסיטת קונטיקט, אוקפור, נבחר במקום השני על ידי שארלוט בובקאטס. עם הגעתו לשיקגו נתלו בגורדון ציפיות כמי שימשיך בקבוצה את דרכו של מייקל ג'ורדן, שנבחר גם הוא במקום השלישי בדראפט, 20 שנים קודם לכן.‏ גורדון נאלץ להחליף את מספר חולצתו ל-7, מאחר שמספר החולצה 4 שאותו לבש בתיכון ובמכללה, נשמר על ידי הקבוצה כאות כבוד לג'רי סלואן.
בעונתו הראשונה ב-NBA, עונת 2004/2005, השיג גורדון ממוצעים של 15.1 נקודות, 2.6 ריבאונדים ו-1.9 אסיסטים למשחק, ב-24.2 דקות בממוצע בהן שיחק. כבר בתחילת דרכו בליגה הפגין גורדון יכולת מרשימה לקראת סיומם של משחקים - ב-21 מקרים שונים הוא קלע למעלה מ-10 נקודות ברבע האחרון של המשחק, כמות שהייתה שנייה רק לזו של לברון ג'יימס. הוא סייע לשיקגו בולס להעפיל למשחקי הפלייאוף לראשונה מאז 1998, סיום עידן מייקל ג'ורדן בקבוצה. בסיום העונה הפך גורדון לרוקי הראשון שזוכה בתואר השחקן השישי של העונה ב-NBA.‏ לאורך אותה עונה הוא נבחר שלוש פעמים לרוקי החודש בליגה, ונבחר גם לתואר חמישיית הרוקיז של העונה.
על אף יכולתו המרשימה, סבל גורדון מכוח סיבולת לוקה בחסר במהלך עונתו הראשונה ב-NBA, וכן הרבה לאבד כדורים - הוא איבד 4.46 כדורים בממוצע ל-48 דקות ומוקם שישי בדירוג האיבודים של הליגה ב-2005. בעונתו השנייה בשיקגו, 2005/2006, שיפר גורדון את מעמדו בקבוצה ונע באופן קבוע בין החמישייה הפותחת לספסל המחליפים, ובסך הכול פתח בחמישייה ב-47 משחקים, מרביתם בחצי השני של העונה. בעקבות העלייה בדקות המשחק שלו החל גורדון לשפר גם את הישגיו, והיה מלך הסלים של שיקגו עם 16.9 נקודות למשחק, בנוסף ל-2.7 ריבאונדים ו-3 אסיסטים.
באותה עונה נבחר גורדון להשתתף במשחק הרוקיז נגד שחקני השנה-השנייה במסגרת סוף-שבוע האולסטאר שנערך ביוסטון, וקלע בו 17 נקודות. באפריל 2006 קלע גורדון תשע שלשות רצופות במשחק בו ניצחה קבוצתו את וושינגטון ויזארדס, והשווה את שיא ה-NBA לניסיונות רצופים מוצלחים משלוש נקודות. במהלך אותם שנים היה גורדון אחד ממספר שחקנים צעירים בשיקגו, יחד עם קירק היינריך, לואל דנג ואנדרס נוצ'יוני, שהיוו את השחקנים המובילים של הקבוצה ואת השלד העיקרי שלה.
במהלך עונת 2006/2007 הפגין גורדון יכולת מרשימה במיוחד שהפכה אותו לאחד מהשחקנים הבולטים בליגה. במהלך העונה הוא קלע 40 נקודות ומעלה בשני משחקים שהתפרסו על שני שבועיים, במשחקים נגד מיאמי היט ופיניקס סאנס. במרץ 2007 הוא הגיע לשיא קריירה חדש של 48 נקודות במשחק, שהובילו את קבוצתו למהפך גדול ולניצחון 121-126 על מילווקי באקס לאחר הארכה. גורדון היה למלך הסלים של שיקגו בולס עונה שנייה ברציפות, וסיים עם ממוצעים של 21.4 נקודות, 3.1 ריבאונדים ו-3.6 אסיסטים למשחק. בפלייאוף של אותה עונה סייע גורדון לשיקגו להעפיל לחצי גמר המזרח, שם הפסיד עמה לדטרויט פיסטונס.
על אף שהמשיך להפגין יכולת טובה, בעונת 2007/2008 שימש גורדון בעיקר כשחקן העולה מהספסל. בעונת 2008/2009 ביסס גורדון את מעמדו בשיקגו לראשונה כשחקן חמישייה קבוע בקבוצה, כאשר פתח בחמישייה ב-76 מתוך 82 משחקיה. הוא השיג ממוצעים 20.7 נקודות, 3.5 ריבאונדים ו-3.4 אסיסטים, וסייע לשיקגו להעפיל למשחקי הפלייאוף לאחר שנה בה נעדרה מהם. בדצמבר 2008 עקף גורדון את סקוטי פיפן והפך לשחקן בעל מספר השלשות השני בגובהו בתולדות המועדון. לאורך תקופתו בשיקגו הוא קלע 770 שלשות בסך הכול.
לאחר אותה עונה עבר גורדון לקבוצת דטרויט פיסטונס, וחתם בה על חוזה לחמש שנים. גם בדטרויט הוא נועד להיות אחד מקלעי הקבוצה המובילים.
נבחרת לאומית

בשנת 2003 השתתף גורדון עם נבחרת ארצות הברית בטורניר הכדורסל של המשחקים הפאן-אמריקאיים. הנבחרת, שהייתה מורכבת אז משחקני CBA ושחקני מכללות, סיימה במקום הרביעי בטורניר.
באפריל 2008 קיבל גורדון היתר לשחק במדי נבחרת בריטניה בכדורסל וצורף לסגל המורחב של הנבחרת. גורדון, שרשאי לייצג את בריטניה בשל העובדה שנולד בממלכה, הצטרף בנבחרת הבריטית לחברו לקבוצה לואל דנג, המחזיק בדרכון בריטי. הוא לא שיחק במשחק רשמי במדי הנבחרת.
סטטיסטיקת קריירה

נכון לסוף עונת 2014/2015‏
סטטיסטיקת קריירה > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | שיקגו | 82 | 3 | 24.4 | 0.411 | 0.405 | 0.863 | 2.6 | 2.0 | 0.6 | 0.1 | 15.1 |
| 2005/2006 | שיקגו | 80 | 47 | 31.0 | 0.422 | 0.435 | 0.787 | 2.7 | 3.0 | 0.9 | 0.1 | 16.9 |
| 2006/2007 | שיקגו | 82 | 51 | 33.0 | 0.455 | 0.413 | 0.864 | 3.1 | 3.6 | 0.8 | 0.2 | 21.4 |
| 2007/2008 | שיקגו | 72 | 27 | 31.8 | 0.434 | 0.410 | 0.908 | 3.1 | 3.0 | 0.8 | 0.1 | 18.6 |
| 2008/2009 | שיקגו | 82 | 76 | 36.6 | 0.455 | 0.410 | 0.864 | 3.5 | 3.4 | 0.9 | 0.3 | 20.7 |
| 2009/2010 | דטרויט | 62 | 17 | 27.9 | 0.416 | 0.321 | 0.861 | 1.9 | 2.7 | 0.8 | 0.1 | 13.8 |
| 2010/2011 | דטרויט | 82 | 27 | 26.0 | 0.440 | 0.402 | 0.850 | 2.4 | 2.1 | 0.6 | 0.2 | 11.2 |
| 2011/2012 | דטרויט | 52 | 21 | 26.9 | 0.442 | 0.429 | 0.860 | 2.3 | 2.4 | 0.7 | 0.2 | 12.5 |
| 2012/2013 | שארלוט | 75 | 0 | 20.8 | 0.408 | 0.387 | 0.843 | 1.7 | 1.9 | 0.5 | 0.2 | 11.2 |
| 2013/2014 | שארלוט | 19 | 0 | 14.7 | 0.343 | 0.276 | 0.810 | 1.4 | 1.1 | 0.5 | 0.1 | 5.2 |
| 2014/2015 | אורלנדו | 56 | 0 | 14.1 | 0.437 | 0.361 | 0.836 | 1.1 | 0.9 | 0.3 | 0.0 | 6.2 |

| קריירה |  | 744 | 269 | 27.4 | 0.432 | 0.401 | 0.857 | 2.5 | 2.5 | 0.7 | 0.2 | 14.9 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקת קריירה > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2005 | שיקגו | 6 | 1 | 25.5 | 0.405 | 0.318 | 0.800 | 2.7 | 2.5 | 0.8 | 0.3 | 14.5 |
| 2006 | שיקגו | 6 | 6 | 40.8 | 0.406 | 0.366 | 0.676 | 3.3 | 3.0 | 1.0 | 0.0 | 21.0 |
| 2007 | שיקגו | 10 | 10 | 39.5 | 0.415 | 0.436 | 0.921 | 3.8 | 3.8 | 0.9 | 0.1 | 20.4 |
| 2009 | שיקגו | 7 | 7 | 43.4 | 0.388 | 0.370 | 0.875 | 2.9 | 3.0 | 0.4 | 0.1 | 24.3 |

| קריירה |  | 29 | 24 | 37.9 | 0.403 | 0.384 | 0.840 | 3.2 | 3.1 | 0.8 | 0.1 | 20.2 |
הערות שוליים

↑  sportsillustrated.cnn.com, Ben Gordon - Bulls Guard
1 2 3  NBA.com, Prospect Profile: Ben Gordon
1 2  sportsillustrated.cnn.com, Q&A: Ben Gordon
↑  "כמה סנטימטרים, והוא היה כמו ג'ורדן", באתר ערוץ הספורט, 4 במרץ 2007
↑  NBA.com, Ben Gordon, Chris Duhon, Andres Nocioni and Luol Deng Bulls Fource
↑  NBA.com, Ben Gordon Named
2004-05 NBA Sixth Man]
↑  NBA.com, Gordon Ties Record; Bulls Get Key Win
↑  ESPN, Elias Says ..., 3.01.2007
↑  Yahoo! Sports, Chicago 126, Milwaukee 121, OT, 4.03.2007
↑  insidehoops.com, USA Men Lose Bronze Medal Game, 7.08.2003
↑  AP Sports, Chicago Bulls guard Ben Gordon called up to British basketball squad, 1.04.2008
↑  Ben Gordon career stats באתר NBA.com
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
גורדון נותן חתימות לפני משחק של שיקגו בולס
בקטלוראנטהאזה

בקטלוראנטהאזה (בהונגרית: Baktalórántháza) היא עיר במחוז סבולץ'-סטמאר-ברג שבצפון־מזרח הונגריה.
קהילה יהודית

יהודים החלו להתגורר בבקטלוראנטהאזה כבר בתחילת המאה ה-19. 
רובם התפרנסו ממסחר ומיעוטם היו בעלי מלאכה או בעלי משקים. 
במקום היו חברה קדישא, בית קברות יהודי, בית כנסת ובית ספר.
בעקבות "החוקים היהודיים" שפורסמו בהונגריה בין השנים 1938–1941, במטרה להגביל את היהודים בחיי החברה ובכלכלה, איבדו יהודים רבים מבקטלוראנטהאזה את פרנסתם. בשנת 1941 נשלחו כעשרים וחמישה יהודים מהעיר לעבודות כפייה, רק שניים שבו בתום המלחמה.
באביב 1944 לאחר כניסת הגרמנים להונגריה הועברו כל יהודי המקום לגטו בקישווארדה ובו רוכזו כ-7,000 יהודים תושבי המחוז. ביוני של אותה שנה גורשו כולם למחנה ההשמדה אושוויץ.
אחרי המלחמה חזרו לכפר כ-20 ניצולים, אליהם הצטרפו כמה יהודים מיישובים סמוכים. חיי הקהילה חודשו לזמן מה, אך כעבור כמה שנים עזבו כל היהודים את המקום ובניין בית הכנסת פורק.
| שנה | מספר היהודים בעיר | כלל האוכלוסייה |
| --- | --- | --- |
| 1880 | 36 |  |
| 1880 | 159 | 1,433 |
| 1910 | 193 |  |
| 1920 | 179 |  |
| 1930 | 211 |  |
| 1941 | 189 | 2,700 |
ילידי המקום

שאמו נאג' (במקור עד 1905 שאלאמון (שלמה) גרוס, 1866–1945) היה רוקח יהודי-הונגרי
ערים תאומות

פולין לנצוט, פולין
אוקראינה טיאצ'יב, אוקראינה
הונגריה ראצקווה, הונגריה
לקריאה נוספת

פנקס הקהילות הונגריה, עמוד 182
באקטאלו-ראנטהאזה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 64. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  נתוני הכפר באתר הלמ"ס ההונגרי
↑  בית הקברות היהודי בבקטלוראנטהאזה
↑  תיעוד יהודים מבקטלוראנטהאזה שנרצחו בשואה באתר יד ושם
↑  מפקדי האוכלוסין של יהודי הונגריה, 1993
↑  רשימת ערים תאומות באתר הישוב
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת בקטלוראנטהאזה |
| --- | --- | --- |
| יישובים | בקטלוראנטהאזה • בשנייד • לשקוד • לוולק • מג' • ניריברון • ניריאקו • נירקרץ' • אופהרטו • פטנהאזה • רמוצ'האזה • רוהוד |  |
| --- | --- |
בקרת זהויות :  NLI: 987007535616105171  LCCN: n98009206  VIAF: 131526083   WorldCat (עם VIAF): 131526083
בלו דה ורקור-סאסנאז'

| --- | --- |

 
 מאכלים
 סוג:  גבינה צרפתייה, גבינה חלבית, גבינה מחלב נא, גבינת חווה, גבינה מחלב פרה, גבינה כחולה, גבינה מפוסטרת 
 על שם:  Sassenage, מישור וורקורס 
 אזור מוצא:  דרום, איזר 
 מוצא:  צרפת 
 מרכיבים עיקריים:  חלב פרה 
 גבינות
 צורה:  עיגול 
 ייצור כולל:  382 טונה (נכון ל־2017) 
 תו תקן:  כינוי מקור מבוקר, כינוי מקור מוגן 
 
בלו דה ורקור-סאסנאז' (בצרפתית: Bleu du Vercors-Sassenage) היא גבינה כחולה טבעית מפוסטרת בעלת קליפה טבעית מחלב פרה.
ייצור

הגבינה יוצרה במקור על ידי נזירים באזור רון-אלפ בצרפת במאה ה-14. כעת מיוצרת באזור דופינה. הגבינה היא בעלת הסמכת כינוי מקור מבוקר (AOC) ומוגנת מאז 1998. כחלק מדרישת ההסמכה, הגבינה צריכה להיות מורכבת מחלב מפרות מהגזעים מונבליאר, אבונדאנס או וילארד. הגבינה לא דחוסה ולא מבושלת ומכילה את העובש פניציליום רוקפורטי (Penicillium roqueforti). ב-Grand Dictionnaire Universel של לארוס מהמאה ה-19, פרנסואה הראשון, מלך צרפת מתואר כמי שמאוד אהב את הגבינה.
ראו גם

רשימת גבינות
רשימת גבינות צרפתיות
Villard-de-Lans (גזע בקר)
הערות שוליים

↑  Iburg, Anne (2004). Dumont's Lexicon of Cheese. REBO publishers. ISBN 90-366-1689-1.
↑  "Blue de Vercors - Formaggio.it". אורכב מ-המקור ב-2006-10-08.